SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-41-14/24

**2024. gada 3. septembrī plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

**komisijas deputāti**:

**Andrejs Vilks**

**Jānis Skrastiņš**

**Jānis Dombrava**

**Ainars Latkovskis**

**Igors Rajevs**

**Uģis Rotbergs**

**Edvīns Šnore**

**Atis Švinka**

**Edmunds Zivtiņš**

**uzaicinātās personas:**

*uzaicinātās personas par 1. darba kārtības jautājumu:*

* Izglītības un zinātnes ministrijas parlamentārā sekretāre **Silvija Reinberga**
* Izglītības un zinātnes ministrijas valsts sekretāra vietniece **Kristīne Niedre-Lathere**
* Izglītības un zinātnes ministrijas Juridiskā un nekustamo īpašumu departamenta direktors **Raimonds Kārkliņš**
* Izglītības un zinātnes ministrijas Politikas iniciatīvu un attīstības departamenta vecākā eksperte **Dace Deinate**
* Finanšu ministrijas Budžeta departamenta Izglītības, zinātnes, kultūras, sporta finansēšanas nodaļas vadītāja **Līga Šulca**
* Iekšlietu ministrijas Nozares politikas departamenta vecākais referents **Sandis Barks**
* Ārlietu ministrijas Latvijas pārstāvja starptautiskajās cilvēktiesību institūcijās biroja vecākā juriste **Kristīne Šļujeva**
* Ārlietu ministrijas Austrumeiropas un Centrālāzijas valstu nodaļas vadītāja vietniece **Līga Renkmane**
* Latvijas Republikas Tiesībsarga biroja Bērnu tiesību nodaļas vadītāja **Laila Grāvere**
* Biedrības “Gribu palīdzēt bēgļiem” valdes locekle **Linda Jākobsone-Gavala**
* Biedrības “Gribu palīdzēt bēgļiem” robežu monitoringa speciāliste **Anna Griķe**
* Biedrības “Latvijas Bērnu labklājības tīkls” politikas koordinatore **Evisa Stankus**

*uzaicinātās personas par 2. darba kārtības jautājumu:*

* Valsts robežsardzes Galvenās pārvaldes Juridiskās nodaļas priekšnieks majors **Jānis Voitehovičs**
* Valsts robežsardzes  pārvaldes Juridiskās nodaļas galvenā inspektore virsleitnante **Vika Vītoliņa - Pugace**

*uzaicinātās personas par 3. darba kārtības jautājumu:*

* Tieslietu ministrijas Nozaru politikas departamenta Kriminālsodu izpildes politikas nodaļas juriste **Vita Studente**
* Valsts probācijas dienesta pārstāve **Ilona Linde**
* Valsts probācijas dienesta pārstāvis **Jānis Ielītis**

*uzaicinātās personas par 4. darba kārtības jautājumu:*

* Aizsardzības ministrijas Juridiskā departamenta Tiesību aktu nodaļas vadītāja vietniece **Irina Šamarina**
* Zemessardzes štāba Juridiskās daļas vecākā juriste **Ilze Tilgase**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, S.Kaire, E.Kalniņa**

**Sēdi vada:** komisijaspriekšsēdētāja biedrs A.Vilks

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1.** **Likumprojekta “Grozījumi Ukrainas civiliedzīvotāju atbalsta likumā” (636/Lp14) 1. lasījumam virzība.**

**2. Grozījums Valsts robežsardzes likumā (659/Lp14) 1. lasījumam.**

**3.** **Grozījumi Valsts probācijas dienesta likumā (664/Lp14) 1. lasījumam.**

**4. Grozījumi Zemessardzes likumā (552/Lp14) 3. lasījumam.**

**5. Dažādi.**

A.Vilks atklāj sēdi un iepazīstina ar izskatāmo darba kārtību. Aicina sākt likumprojekta izskatīšanu.

**1. Likumprojekta “Grozījumi Ukrainas civiliedzīvotāju atbalsta likumā” (636/Lp14) 1. lasījumam virzība.**

**A.Vilks** informē par komisijas šī gada 18. jūnija sēdē izskatīto likumprojektu pirmajam lasījumam Saeimā – atgādina, ka tika pieņemts lēmums likumprojektu virzīt steidzamības kārtībā Saeimas 20. jūnija sēdē, priekšlikumu iesniegšanas termiņš tika noteikts 1 stunda, referents J.Skrastiņš. Saeimas 20. jūnija sēdes darba kārtībā šis jautājums netika iekļauts pastāvošo pretrunu dēļ ar citu tiesisko regulējumu – Izglītības likuma 8. pantu, kas paredzēja plašākas izglītības ieguves formas.

**J.Skrastiņš** piedāvā virzīt šo likumprojektu uz Saeimas nākamo sēdi, bet parastajā kārtībā.

**L.Millere** komentē, ka komisija var pieņemt lēmumu likumprojektu virzīt izskatīšanai parastajā kārtībā – tad var likumprojektu Saeima skatīt šo ceturtdien un noteikt normālu priekšlikumu iesniegšanas termiņu, jeb otrs variants – lūdz izslēgt likumprojekta izskatīšanu no Saeimas šīs ceturtdienas sēdes darba kārtības līdz turpmākā komisijas lēmuma pieņemšanai, tad komisijā izrunā visus jautājumus un virza likumprojektu atkārtoti. Par vēlamo likuma spēkā stāšanās termiņu jājautā IZM pārstāvim.

**A.Vilks** dod vārdu likumprojekta autoriem – IZM pārstāvim.

**S.Reinberga** informē, ka IZM joprojām uztur nepieciešamību pēc šī likumprojekta.

Ņemot vērā, ka paredzētais likumprojekta spēkā stāšanās termiņš (šā gada 1. septembris) ir nokavēts, tad IZM uz 2. lasījumu lūgs noteikt jaunu – 2025. gada 1. septembri.

**A.Vilks** aicina deputātus atbalstīt likumprojekta virzību **1.lasījumam** Saeimā šī gada 5. septembra sēdē un atbalstīt tā izskatīšanu parastajā kārtībā, lūdzot atcelt steidzamību.

*Deputāti* ***atbalsta*** *likumprojekta virzīšanu izskatīšanai Saeimas 5. septembra sēdē* ***1.lasījumā*** *un* ***atbalsta*** *tā izskatīšanu parastajā kārtībā, lūdzot atcelt steidzamību.*

***Referents*** *likumprojektam –* ***J.Skrastiņš****.*

**A.Vilks** aicina noteikt **priekšlikumu iesniegšanas termiņu** šim likumprojektam 2. lasījumam – **4 nedēļas (4. oktobris)**.

*Deputātiem nav iebildumu.*

**LĒMUMS:**

**-** atbalstīt likumprojektu “Grozījumi Ukrainas civiliedzīvotāju atbalsta likumā” (636/Lp14)unvirzīt izskatīšanai Saeimas 5. septembra sēdē 1. lasījumā;

- lūgt Saeimu atcelt likumprojektam steidzamību;

- lūgt noteikt priekšlikumu iesniegšanas termiņu 2. lasījumam – 4 nedēļas (4. oktobris);

- noteikt par referentu J.Skrastiņu.

**2. Grozījums Valsts robežsardzes likumā (659/Lp14) 1. lasījumam.**

**A.Vilks** dod vārdu likumprojekta autoriem – IeM pārstāvim.

**J.Voitehovičs** informē par IeM izstrādāto likumprojektu – likumprojekts “Grozījums Valsts robežsardzes likumā” paredz papildināt Valsts robežsardzes likumu ar deleģējumu Ministru kabinetam izdot noteikumus, kas noteiks kārtību, kādā Valsts robežsardze veic novērošanu, izmantojot tehniskos līdzekļus, kā arī šādas novērošanas rezultātā iegūto datu apstrādi (aktualizēt gadījumus, kad Valsts robežsardze veic novērošanu).

Paredzēts, ka likumprojekts stāsies spēkā vispārējā kārtībā.

Lūdz atbalstīt likumprojektu.

**I.Rajevs** papildina, ka ir atsevišķas videonovērošanas iekārtas, kas nav VRS pārvaldīšanā, bet kuru iegūto informāciju VRS izmanto savā darbībā. Tiek noregulēts, kādā veidā šī informācija tiem izmantota VRS vajadzībām. Arī par šo paredzēts deleģējums MK izstrādāt attiecīgus noteikumus.

**L.Millere** komentē, ka JB nav konceptuāla rakstura iebildumu likumprojekta virzīšanai izskatīšanai Saeimā 1. lasījumā, bet ir daži precizējami jautājumi uz 2. lasījumu (redakcija un atsevišķi jēdzieni; kas jāiekļauj likumā, kas MK noteikumos).

**A.Vilks** aicina deputātus **konceptuāli atbalstīt** likumprojekta virzību **1.lasījumam** Saeimā.

*Deputātiem nav iebildumu.*

*Deputāti* ***konceptuāli******atbalsta*** *likumprojekta virzīšanu izskatīšanai Saeimas sēdē* ***1.lasījumā****.*

**A.Vilks** aicina noteikt **referentu** šim likumprojektam un piedāvā I.Rajeva kandidatūru referentam par likumprojektu.

**I.Rajevs** piekrīt būt par referentu.

*Deputātiem nav iebildumu.*

***Referents*** *likumprojektam –* ***I.Rajevs****.*

**R.Bergmanis A.Vilks** aicina noteikt **priekšlikumu iesniegšanas termiņu** šim likumprojektam 2. lasījumam – **2 nedēļas (26. septembris)**.

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu “Grozījums Valsts robežsardzes likumā” (659/Lp14)unvirzīt izskatīšanai Saeimas sēdē 1. lasījumā;

- lūgt noteikt priekšlikumu iesniegšanas termiņu 2. lasījumam – 2 nedēļas (26. septembris);

- noteikt par referentu I.Rajevu.

**3.** **Grozījumi Valsts probācijas dienesta likumā (664/Lp14) 1. lasījumam.**

**A.Vilks** dod vārdu likumprojekta autoriem – TM pārstāvim.

**V.Studente** informē par TM izstrādāto likumprojektu – likumprojekts "Grozījumi Valsts probācijas dienesta likumā " izstrādāts, lai precizētu nosacītas atbrīvošanas no kriminālatbildības regulējumu atbilstoši Krimināllikumā veiktajiem grozījumiem un lai pilnveidotu datu apstrādes procesu Dienestā. Paredzēts, ka likumprojekts stāsies spēkā vispārējā kārtībā.

Lūdz atbalstīt likumprojektu.

**I.Linde** atbalsta grozījumus.

**L.Millere** komentē, ka JB nav konceptuāla rakstura iebildumu likumprojekta virzīšanai izskatīšanai Saeimā 1. lasījumā, bet jāprecizē redakcija uz 2. lasījumu attiecībā uz 18 2. pantu un vēl par dažiem jautājumiem.

**A.Vilks** aicina deputātus **konceptuāli atbalstīt** likumprojekta virzību **1.lasījumam** Saeimā.

*Deputātiem nav iebildumu.*

*Deputāti* ***konceptuāli******atbalsta*** *likumprojekta virzīšanu izskatīšanai Saeimas sēdē* ***1.lasījumā****.*

**A.Vilks** aicina noteikt **priekšlikumu iesniegšanas termiņu** šim likumprojektam 2. lasījumam – 3 nedēļas (**3. oktobris)**.

*Deputātiem nav iebildumu.*

**R.Bergmanis** aicina noteikt **referentu** šim likumprojektam un piedāvā I.Rajeva kandidatūru referentam par likumprojektu.

**I.Rajevs** piekrīt būt par referentu.

*Deputātiem nav iebildumu.*

***Referents*** *likumprojektam –* ***I.Rajevs****.*

**LĒMUMS:**

**-** konceptuāliatbalstīt likumprojektu “Grozījumi Valsts probācijas dienesta likumā” (664/Lp14)unvirzīt izskatīšanai Saeimas sēdē 1. lasījumā;

- lūgt noteikt priekšlikumu iesniegšanas termiņu 2. lasījumam – 3 nedēļas (3. oktobris);

- noteikt par referentu I.Rajevu.

**4. Grozījumi Zemessardzes likumā (552/Lp14) 3. lasījumam.**

A.Vilks informē, ka par izskatāmo likumprojektu priekšlikumi nav saņemti.

A.Vilks aicina komisiju atbalstīt likumprojekta virzību izskatīšanai Saeimas sēdē 3. lasījumā.

*Deputātiem nav iebildumu.*

*Deputāti atbalsta likumprojekta virzību izskatīšanai Saeimas sēdē 3. lasījumā.*

**LĒMUMS:**

**-** atbalstīt likumprojektu “Grozījumi Zemessardzes likumā” (552/Lp14) un virzīt izskatīšanai Saeimas sēdē 3. lasījumā.

A.Vilks pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 10.25.

Komisijas priekšsēdētāja biedrs A.Vilks

Komisijas sekretārs J.Skrastiņš

Protokolēja E.Kalniņa